ഫാത്തിമ അല് ഹാഷിമി അറബ് സംഗീതത്തിെന്റ പുതുശബ്ദം ഫാത്തിമ അല് ഹാഷിമി എന്ന പേര് അറബ് സംഗീതലോകത്ത് സുപരിചിതമാണ്. മള്ടി ഇന്സ്ട്രുമെന്റലിസ്റ്റ് ആയും ഒപേറ ഗായിക എന്നനിലയിലും ഇമാറാത്തി സംഗീത മേഖലയില് നിന്ന് വളര്ന്ന് ലോകത്ത് ശ്രദ്ധിക്കപ്പെടുന്ന നിരവധി നേട്ടങ്ങള് ഇതിനകം കൈവരിക്കാന് ഇവര്ക്ക് സാധിച്ചിട്ടുണ്ട്. ഇക്കഴിഞ്ഞ ആഴ്ച ഇമാറാത്തി വനിതാ ദിനത്തില് യു.എ.ഇക്ക് വലിയ സംഭാവനകള് നല്കിയ സ്ത്രീകളെ കുറിച്ച എഴുത്തുകളില് ഇവരുടെ നാമം വ്യാപകമായി പരാമര്ശിക്കപ്പെട്ടു.സംഗീത പാരമ്ബര്യമുള്ള കുടുംബത്തില് ജനിച്ചതിനാല് കുട്ടിക്കാലം മുതലേ മ്യൂസികുമായി ഹൃദയബന്ധമുണ്ടായിരുന്നു. സ്വപ്നങ്ങളും ആഗ്രഹങ്ങളും പൂര്ത്തീകരിക്കാന് കുടുംബം എന്നും കൂടെനിന്നതായി ഫാത്തിമ പറയുന്നു. അക്കോര്ഡിയന് ആണ് ആദ്യമായി പഠിച്ചതും അവതരിപ്പിച്ചതും. പിന്നീട് പിയാനോ പഠിക്കാനും അവതരിപ്പിക്കാനും തുടങ്ങി. പത്തുവര്ഷത്തോളം പിയാനോ പഠിച്ച ശേഷം ലണ്ടനിലെ ട്രിനിറ്റി കോളജില് നിന്ന് പിയാനോ പെര്ഫോമന്സില് ബിരുദമെടുത്തു. 2013മുതല് യു.എ.ഇ സാംസ്കാരിക, വിജ്ഞാന വികസന മന്ത്രാലയത്തിന് കീഴിലെ പിയാനോ സെന്ററില് നാലുവര്ഷം അധ്യാപിക. പിന്നീട് പെര്ഫോമിങ് ആര്ട്സ് മാനേജ്മെന്റില് മാസ്റ്റര് ഡിഗ്രിയും കരസ്ഥമാക്കി. നിലവില് രാജ്യത്തിനകത്തും പുറത്തും ഒപേറ ക്ലാസുകള് നയിക്കുന്നു. ഫാത്തിമ ഒറ്റക്കും സഹോദരി മര്യം അല് ഹാഷിമിയുമായി ചേര്ന്നും നടത്തിയ പിയാനോ പ്രകടനങ്ങളിലൂടെ നിരവധി അവാര്ഡുകള് കരസ്ഥമാക്കിയിട്ടുണ്ട്. യു.എ.ഇ നാഷണല് സിംഫണി ഓര്കസ്ട്ര, മഹ്ലര് യൂത്ത് ഓര്കസ്ട്ര, ബെലാറൂസിയന് ചേമ്ബര് ഓര്കസ്ട്ര, അറബ്കനേഡിയന് ഓര്കസ്ട്ര എന്നിവയുമായി ചേര്ന്ന് പ്രവര്ത്തിക്കുന്നുണ്ട്. നിരവധി അന്താരാഷ്ട്ര നയതന്ത്ര പരിപാടികളിലും ഫാത്തിമ സംഗീത പരിപാടികള് അവതരിപ്പിച്ചിട്ടുണ്ട്. ലോകത്ത് പലദേശങ്ങളില് നടക്കുന്ന സാംസ്കാരിക പരിപാടികളില് യു.എ.ഇയെ പ്രതിനിധീകരിക്കുന്നത് ഇവരാണ്. വരുംതലമുറക്ക് മാതൃകയാകുന്ന മികച്ച സംഗീതജ്ഞരെ യു.എ.ഇക്ക് ആവശ്യമുണ്ടെന്ന് ഫാത്തിമ അഭിപ്രായപ്പെടുന്നു. വയലിന് വിഭാഗത്തിലെ സെല്ലോയാണ് ഇഷ്ട ഉപകരണം. ഇതിലൂടെ പ്രവഹിക്കുന്ന സംഗീതം ഹൃദയങ്ങളെ ആഴത്തില് സ്വാധീനിക്കുന്നുവെന്നും മനുഷ്യശബ്ദവുമായി ഏറ്റവും അടുത്തുനില്ക്കുന്നതാണ് ഈ സ്വരമെന്നുമാണ് ഇതിന് കാരണമായി ഇവര് പറയുന്നത്. ഈ മാസം സ്വന്തമായ ആദ്യ ആല്ബം ലക പുറത്തിറക്കാനുള്ള തയ്യാറെടുപ്പിലാണ്. വെസ്റ്റേണ് ക്ലാസിക്കല് മ്യൂസികിനോടും അറബ് എന്ന തെന്റ സ്വത്വത്തോടുമുള്ള സ്നേഹത്തെ ഇത് പ്രതിനിധീകരിക്കുമെന്ന് അവര് പറഞ്ഞു. നാല് അറബിക് പാട്ടുകളാണ് ആല്ബത്തില്. ഭാവിയില് യു.എ.ഇയിലെ സംഗീതസന്നാഹങ്ങളെ ശക്തിപ്പെടുത്തണമെന്ന ആശയോടെ മുന്നോട്ടുപോവുകയാണിവര്.